Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 1214

222. cikk Az e szerződés hatálybalépésének időpontja és a Bizottság által az Ügynökség működésének megkezdésére meghatározott időpont között az ércek, nyersanyagok, illetve különleges hasadóanyagok szállításáról szóló megállapodások és szerződések megkötéséhez, illetve megújításához a Bizottság előzetes jóváhagyása szükséges. A Bizottság nem hagyhatja jóvá az olyan megállapodások és szerződések megkötését, illetve megújítását, amelyek megítélése szerint veszélyeztethetik e szerződés alkalmazását. A Bizottság a jóváhagyást különösen attól teheti függővé, hogy a megállapodásokban és szerződésekben szerepel-e olyan rendelkezés, amely az Ügynökség számára lehetővé teszi, hogy részt vegyen azok végrehajtásában.

Source: https://magyarkozlony.hu/hivatalos-lapok/f4a47c4158b2eb59c5b440f523997426d1c70adc/dokumentumok/f626c1259cf359d27859685440be3f028eb56a15/letoltes